techiaith/cofnodycynulliad_en-cy huggingface dataset:
English: Deputy Minister, the community fund has been vital in the development of a number of community facilities in my constituency, areas such as Ely Valley Miners, restoring that into a useful sports park for the local community, and many other projects as well. We've now, of course, had communities that have been devastated by flooding, including many of our community facilities as well, community areas, community resources and so on. And I wonder if there is any possibility of looking at the CFAP funding system to see whether there is sufficient flexibility to enable those community facilities in the flood-hit areas to be supported through the fund as quickly as possible, if that can be arranged, in order to assist with, not just the devastation to people's homes, but also the devastation that has occurred to their communities and their community facilities as a result of the recent flooding.
Welsh: Dirprwy Weinidog, mae'r gronfa gymunedol wedi bod yn hollbwysig o ran datblygu nifer o gyfleusterau cymunedol yn fy etholaeth i, gan gynnwys cyfleuster Glowyr Dyffryn Elái, gan adfer hwnnw i fod yn barc chwaraeon defnyddiol ar gyfer y gymuned leol, a llawer o brosiectau eraill hefyd. Erbyn hyn, wrth gwrs, mae gennym gymunedau sydd wedi eu difrodi gan lifogydd, gan gynnwys llawer o'n cyfleusterau cymunedol hefyd, ardaloedd cymunedol, adnoddau cymunedol ac yn y blaen. A tybed a oes unrhyw bosibilrwydd o edrych ar system ariannu'r Rhaglen Cyfleusterau a Gweithgareddau Cymunedol i weld a oes digon o hyblygrwydd i alluogi'r cyfleusterau cymunedol hynny yn yr ardaloedd yr effeithiwyd arnyn nhw gan y llifogydd i gael eu cynorthwyo drwy'r gronfa cyn gynted â phosibl, os gellir trefnu hynny, er mwyn cynorthwyo nid yn unig â'r dinistr i gartrefi pobl, ond hefyd y dinistr sydd wedi dod i'w cymunedau a'u cyfleusterau cymunedol o ganlyniad i'r llifogydd diweddar.
English: I thank the Member for Pontypridd for that very important question. I can say that I've already taken action to ensure that the community facilities programme will fast-track any applications from community facilities that have been affected by the recent floods. Just to remind Members here that the CFP, as it's called, can provide small grants of up to £25,000 to help quickly alleviate immediate problems that may prevent, for example, community facilities opening for business. But also of course there are much larger grants, which your constituency has benefited from, of up to £250,000 to carry out major renovation works. But I did give this message on Friday, when I visited Llanhilleth Miners Institute in Blaenau Gwent - just one of the many community facilities engaged with the tremendous community response. And I'm glad to be able to give that message again today, about the community facilities programme. But you also, of course, will be aware of the Wales Council for Voluntary Action president's fund - it's now called Help Wales. They're distributing funding that's been raised through their president, Michael Sheen's, GoFundMe campaign. And third sector organisations affected by flooding can apply for up to £5,000 to help them rebuild. Of course, that's via the WCVA's grant team.
Welsh: Diolch i'r Aelod dros Bontypridd am y cwestiwn hynod bwysig yna. Gallaf ddweud fy mod i eisoes wedi cymryd camau i sicrhau y bydd y rhaglen cyfleusterau cymunedol yn ymdrin ar garlam ag unrhyw geisiadau a fydd yn dod gan gyfleusterau cymunedol sydd wedi eu heffeithio gan y llifogydd. Hoffwn atgoffa'r Aelodau yn y fan yma y gall y Rhaglen Cyfleusterau Cymunedol, fel y'i gelwir, ddarparu grantiau bach o hyd at £25,000 i helpu i liniaru'n gyflym y problemau uniongyrchol a all atal, er enghraifft, cyfleusterau cymunedol rhag agor ar gyfer busnes. Ond hefyd wrth gwrs ceir grantiau llawer mwy, y mae eich etholaeth chi wedi elwa arnyn nhw, o hyd at £250,000 i wneud gwaith adnewyddu mawr. Ond fe wnes i roi'r neges hon ddydd Gwener, pan ymwelais â Sefydliad Glowyr Llanhiledd ym Mlaenau Gwent - un o'r nifer fawr o gyfleusterau cymunedol a oedd yn rhan o'r ymateb cymunedol gwych. Ac rwy'n falch o allu rhoi'r neges honno eto heddiw, ynglŷn a'r rhaglen cyfleusterau cymunedol. Ond byddwch chi hefyd, wrth gwrs, yn ymwybodol o gronfa llywydd Cyngor Gweithredu Gwirfoddol Cymru - a adnabyddir erbyn hyn fel cronfa Cymorth Cymru. Maen nhw'n dosbarthu cyllid sydd wedi ei godi trwy ymgyrch GoFundMe eu Llywydd, Michael Sheen. A gall mudiadau trydydd sector sydd wedi eu heffeithio gan y llifogydd wneud cais am hyd at £5,000 i'w helpu i ailadeiladu. Wrth gwrs, mae hynny drwy dîm grantiau Cyngor Gweithredu Gwirfoddol Cymru.
English: We work extensively with diverse groups across Wales, and fund the all-Wales BAME engagement programme to support communities to advocate on matters that affect them. We have also funded an innovative community-led multicultural hub in Swansea, which includes the Nigerian association.
Welsh: Rydym yn gweithio'n helaeth gyda grwpiau amrywiol ledled Cymru, ac yn ariannu rhaglen ymgysylltu â BAME Cymru gyfan i gynorthwyo cymunedau i eirioli ar faterion sy'n effeithio arnyn nhw. Rydym ni hefyd wedi ariannu canolfan amlddiwylliannol arloesol a arweinir gan y gymuned yn Abertawe, sy'n cynnwys y gymdeithas Nigeraidd.
English: Thank you. I'm well aware of that multicultural hub, which is very popular. But I'm told by a member of the Nigerian community that it is growing, especially in Swansea and Cardiff, and they've asked me to ask what support can the Welsh Government provide for the creation of a social and community centre for the Nigerian community.
Welsh: Diolch. Rwy'n ymwybodol iawn o'r ganolfan amlddiwylliannol honno, sy'n boblogaidd iawn. Ond mae aelod o'r gymuned Nigeraidd yn dweud wrthyf ei fod yn tyfu, yn enwedig yn Abertawe a Chaerdydd, ac maen nhw wedi gofyn i mi ofyn pa gymorth y gall Llywodraeth Cymru ei ddarparu ar gyfer creu canolfan gymdeithasol a chymunedol ar gyfer y gymuned Nigeraidd.
English: I thank Mike Hedges for that question. And I have responded to correspondence from the Member to recognise the importance of this growing community in Wales. I've drawn attention, of course - as I've mentioned just previously - to the community facilities grant, but also there's a Wales for Africa small grants scheme. But I think it is important to recognise that we did provide community facilities programme funding to Race Council Cymru for that cultural and digital hub in the Swansea Grand Theatre, which does include the Nigerian association in Swansea, along with approximately 20 other cultural organisations, and met the director of the Nigerians in Wales Association, Mrs Patience Bentu, to discuss their further needs.
Welsh: Diolch i Mike Hedges am y cwestiwn yna. Ac rwyf wedi ymateb i ohebiaeth gan yr Aelod i gydnabod pwysigrwydd y gymuned hon sy'n tyfu yng Nghymru. Rwyf wedi tynnu sylw, wrth gwrs - fel yr wyf i wedi ei grybwyll yn gynharach - at y grant cyfleusterau cymunedol, ond hefyd ceir cynllun grantiau bach Cymru o Blaid Affrica. Ond rwy'n credu ei bod yn bwysig cydnabod ein bod wedi darparu cyllid o'r rhaglen cyfleusterau cymunedol i Race Council Cymru ar gyfer yr hyb diwylliannol a digidol hwnnw yn Theatr y Grand, Abertawe, sy'n cynnwys y gymdeithas Nigeraidd yn Abertawe, ynghyd ag oddeutu 20 o sefydliadau diwylliannol eraill, ac fe wnaethom ni gyfarfod â chyfarwyddwr y Gymdeithas Nigeraidd yng Nghymru, Mrs Patience Bentu, i drafod eu hanghenion ychwanegol.
English: We provide support, encouragement and guidance through the Wales procurement policy statement and our third sector scheme. Our long-standing community benefits policy provides a flexible framework that enables public sector procurers to develop third-sector-friendly procurement approaches.
Welsh: Rydym yn darparu cymorth, anogaeth ac arweiniad drwy ddatganiad polisi caffael Cymru a'n cynllun trydydd sector. Mae ein polisi buddiannau cymunedol hirsefydlog yn darparu fframwaith hyblyg sy'n galluogi caffaelwyr y sector cyhoeddus i ddatblygu dulliau caffael sy'n ystyriol o'r trydydd sector.
English: Can I thank the Minister for that answer? You may have heard earlier that I asked the First Minister a question about the Cardiff young person's supported accommodation partnership, which is being led by the Salvation Army, but has Taff Housing Association in it, and the Church Army also. And that was encouraged, that partnership approach, by Cardiff Council. And it seems to me that's a really good example of best practice, using the resources of the voluntary sector, and, in this case, also involving a faith community approach. And that's something that we want to open up, especially when they link up, as in this case, with a sort of public sector agency - I know a housing association is in that slight grey zone. But this does seem to me the sort of working we want to encourage.
Welsh: A gaf fi ddiolch i'r Gweinidog am yr ateb yna? Efallai eich bod chi wedi clywed yn gynharach fy mod i wedi gofyn cwestiwn i'r Prif Weinidog am bartneriaeth llety â chymorth pobl ifanc Caerdydd, sy'n cael ei harwain gan Fyddin yr Iachawdwriaeth, ond mae Cymdeithas Tai Taf yn rhan ohoni, a Byddin yr Eglwys hefyd. A chafodd hynny ei annog, y dull partneriaeth hwnnw, gan Gyngor Caerdydd. Ac mae'n ymddangos i mi fod hynny'n enghraifft dda iawn o arfer gorau, gan ddefnyddio adnoddau'r sector gwirfoddol, ac, yn yr achos hwn, hefyd yn ymwneud â dull ffydd gymunedol. Ac mae hynny'n rhywbeth yr ydym eisiau ei ddatblygu, yn enwedig pan fyddan nhw'n cysylltu, fel yn yr achos hwn, gyda rhyw fath o asiantaeth sector cyhoeddus - gwn fod cymdeithas dai yn y parth braidd yn llwyd hwnnw. Ond mae hyn yn ymddangos i mi fel y math o waith yr ydym ni eisiau ei annog.
English: Yes. And I would also like to add just a word of thanks to David Melding for his stewardship of the third sector. We both came from the third sector when we became two of the class of 1999, 21 years ago. But it's so important that you have championed the third sector and this partnership that you have described this afternoon is exemplary. It does engage with local authorities and the third sector, and could I just, in response immediately to that question, say that this is very linked to the Welsh Government's code of practice for funding for the third sector? It does set out those principles for public bodies, such as local authorities, on how they should comply in terms of ensuring that there are opportunities for the third sector. And I am now going to put this point on the agenda of the next funding and compliance sub-committee of the third sector partnership council.
Welsh: Ydy. Hoffwn hefyd ychwanegu gair o ddiolch i David Melding am ei stiwardiaeth o'r trydydd sector. Daeth y ddau ohonom o'r trydydd sector pan ddaethom ni yma ym 1999, 21 mlynedd yn ôl. Ond mae mor bwysig eich bod chi wedi hyrwyddo'r trydydd sector ac mae'r bartneriaeth hon yr ydych chi wedi ei disgrifio y prynhawn yma yn rhagorol. Mae'n ymgysylltu gydag awdurdodau lleol a'r trydydd sector, ac a gaf i, wrth ymateb ar unwaith i'r cwestiwn hwnnw, ddweud bod hyn yn gysylltiedig iawn â chod ymarfer Llywodraeth Cymru ar gyfer ariannu'r trydydd sector? Mae'n nodi'r egwyddorion hynny ar gyfer cyrff cyhoeddus, megis awdurdodau lleol, ar sut y dylen nhw gydymffurfio o ran sicrhau bod cyfleoedd ar gael i'r trydydd sector. Ac rwyf yn awr yn mynd i roi'r pwynt hwn ar agenda nesaf is-bwyllgor ariannu a chydymffurfiad cyngor partneriaeth y trydydd sector.
English: I heard what the Deputy Minister has said in response to David Melding about the existing support, but she will be aware that we have, in recent months, seen smaller local housing associations, who are very well-rooted in their communities, losing out on funding bids to bigger organisations that may not be as well rooted. The Deputy Minister will be aware of women-led third sector local organisations losing out on providing domestic abuse support to much bigger organisations that may not have that level of local knowledge and specialism. In my own constituency, we've seen a small local voluntary organisation that provides a very specialist service to very traumatised children losing funding to a big organisation based in an English university. So, I'm asking the Deputy Minister whether she will consider looking again at the guidance that she's already mentioned to David Melding and also having further conversations with local authorities in Wales to ensure that the funding practice is always consistently applied. Because it does seem to me, representing a very big region, that there is regional variation between county councils and, while I wouldn't wish to suggest, Llywydd, to the Deputy Minister that the smaller organisations are always better, I think we are at risk of losing that local expertise when organisations are not skilled up to make bids for those very competitive commercial-style tenders.
Welsh: Clywais yr hyn a ddywedodd y Dirprwy Weinidog mewn ymateb i David Melding am y gefnogaeth bresennol, ond bydd hi'n ymwybodol ein bod ni, dros y misoedd diwethaf, wedi gweld cymdeithasau tai lleol llai, sydd wedi gwreiddio'n dda iawn yn eu cymunedau, yn aflwyddiannus mewn ceisiadau am gyllid a cholli'r dydd i sefydliadau mwy nad ydynt efallai wedi gwreiddio yno cystal. Bydd y Dirprwy Weinidog yn ymwybodol bod sefydliadau lleol yn y trydydd sector a arweinir gan fenywod yn dioddef yn sgil sefydliadau llawer mwy, sydd efallai heb y lefel honno o wybodaeth ac arbenigedd lleol, o ran darparu cymorth cam-drin domestig. Yn fy etholaeth i fy hun, rydym wedi gweld mudiad gwirfoddol bach lleol sy'n darparu gwasanaeth arbenigol iawn i blant sydd wedi dioddef oherwydd trawma mawr yn colli cyllid i sefydliad mawr sydd wedi'i leoli mewn prifysgol yn Lloegr. Felly, gofynnaf i'r Dirprwy Weinidog a wnaiff hi ystyried ailedrych ar y canllawiau y mae eisoes wedi'u crybwyll i David Melding a chael trafodaethau pellach hefyd gydag awdurdodau lleol yng Nghymru i sicrhau bod yr arfer ariannu yn cael ei gymhwyso'n gyson bob tro. Oherwydd ymddengys i mi, a minnau'n cynrychioli rhanbarth mawr iawn, fod gwahaniaethau rhanbarthol rhwng cynghorau sir ac, er na fyddwn yn dymuno awgrymu, Llywydd, i'r Dirprwy Weinidog fod y sefydliadau llai bob amser yn well, rwy'n credu ein bod mewn perygl o golli'r arbenigedd lleol hwnnw pan nad oes gan sefydliadau y sgiliau i wneud ceisiadau am y tendrau masnachol cystadleuol iawn hynny.
English: Well, I'm grateful to Helen Mary Jones for raising that point and that example. Of course, we have got now statutory guidance in relation to commissioning for VAWDASV - violence against women, domestic abuse and sexual violence - funding and we are in the early days of ensuring that that guidance is enabling those specialist organisations, particularly, as you say, to ensure that there is a level playing field, and, indeed, that we should be looking, where we can, at Welsh organisations, their experience and their evidence. And we're well aware of some of those outside-of-Wales organisations that have come in and bid successfully. This is key, not just for the third sector, but particularly in response to this question, but also for other businesses and social enterprises in Wales. And I'm very glad that these issues are being addressed through the foundational economy routes, and that we've got some good examples where we are now, through the foundational economy work, ensuring that we can actually have jobs closer to home and contracts closer to home as well. But that applies to the third sector as well, which includes, of course, social enterprises and housing associations.
Welsh: Wel, rwy'n ddiolchgar i Helen Mary Jones am godi'r pwynt yna a'r enghraifft yna. Wrth gwrs, rydym ni bellach wedi cael canllawiau statudol ynglŷn â chomisiynu cyllid ar gyfer VAWDASV - trais yn erbyn menywod, cam-drin domestig a thrais rhywiol - ac rydym yn y dyddiau cynnar o sicrhau bod y canllawiau hynny'n galluogi'r sefydliadau arbenigol hynny, yn enwedig, fel y dywedwch, i sicrhau chwarae teg, ac, yn wir, y dylem fod yn edrych, lle y gallwn, ar brofiad a thystiolaeth sefydliadau yng Nghymru. Ac rydym yn ymwybodol iawn o rai o'r sefydliadau o'r tu allan i Gymru hynny sydd wedi dod i mewn a gwneud ceisiadau llwyddiannus. Mae hyn yn allweddol, nid yn unig i'r trydydd sector, ond yn arbennig mewn ymateb i'r cwestiwn hwn, ond hefyd i fusnesau a mentrau cymdeithasol eraill yng Nghymru. Ac rwy'n falch iawn bod y materion hyn yn cael sylw drwy lwybrau'r economi sylfaenol, a bod gennym rai enghreifftiau da lle yr ydym ni ar hyn o bryd, drwy waith yr economi sylfaenol, gan sicrhau ein bod yn gallu cael swyddi yn nes at adref a chontractau yn nes at adref hefyd. Ond mae hynny'n berthnasol i'r trydydd sector hefyd, sy'n cynnwys, wrth gwrs, mentrau cymdeithasol a chymdeithasau tai.
English: We've expanded our community cohesion programme across Wales, investing an additional £1.52 million over two years. The regional cohesion teams ensure local government, third sector and local communities are working together to foster cohesive communities.
Welsh: Rydym wedi ehangu ein rhaglen cydlyniant cymunedol ledled Cymru, gan fuddsoddi £1.52 miliwn ychwanegol dros ddwy flynedd. Mae'r timau cydlyniant rhanbarthol yn sicrhau bod llywodraeth leol, y trydydd sector a chymunedau lleol yn cydweithio i feithrin cymunedau cydlynus.
English: Thank you for the reply, Minister. I recently met with representatives of the Peterstone Residents Against Inappropriate Development Group to discuss their concerns about the effect illegal Traveller sites are having on the Wentlooge levels between Newport and Cardiff by the coastal area. I am advised that there are some 21 unauthorised and illegal sites on the levels. As a result, the dumping of waste and the fly-tipping has increased. Damage is being done to an important wetlands resource and there is tension between the local residents and the Travellers. Deputy Minister, will you agree to meet with me and representatives of the residents to discuss their concerns and address the issues associated with these illegal sites, to improve community relations in the area?
Welsh: Diolch am yr ateb, Gweinidog. Cyfarfûm yn ddiweddar â cynrychiolwyr grŵp Trigolion Peterstone yn erbyn Datblygu Amhriodol i drafod eu pryderon am yr effaith y mae safleoedd Teithwyr anghyfreithlon yn ei chael ar wastadeddau Gwynllŵg rhwng Casnewydd a Chaerdydd ger yr ardal arfordirol. Dywedir wrthyf fod tua 21 o safleoedd heb awdurdod ac anghyfreithlon ar y gwastadeddau. O ganlyniad, mae taflu gwastraff a'r tipio anghyfreithlon wedi cynyddu. Mae difrod yn cael ei wneud i adnodd gwlypdiroedd pwysig ac mae tensiwn rhwng y trigolion lleol a'r Teithwyr. Dirprwy Weinidog, a wnewch chi gytuno i gwrdd â mi a chynrychiolwyr y trigolion i drafod eu pryderon a mynd i'r afael â'r materion sy'n gysylltiedig â'r safleoedd anghyfreithlon hyn, er mwyn gwella cysylltiadau cymunedol yn yr ardal?
English: Community relations are crucially important and, of course, I'm aware of the Tros Gynnal partnership engagement in these issues in the community. I am very aware that they are advocating on behalf of Travellers and Gypsies, and recognising their needs in relation to their travelling circumstances, and certainly this is a point where I would say to the Member that we need to recognise our responsibilities. Indeed, I'm responding to consultation on this - the responsibilities, needs and rights of Travellers, Gypsies and Roma people in Wales. And I would say also that we still have a long way to go with some of our local authorities to ensure that we get sites. That's the crucial point - that we get sites for Gypsies, Travellers and the Roma community. And I'm looking forward to meeting the cross-party group in the next couple of weeks to discuss this.
Welsh: Mae cysylltiadau cymunedol yn hanfodol bwysig ac, wrth gwrs, rwyf yn ymwybodol o ymgysylltiad partneriaethau Tros Gynnal yn y materion hyn yn y gymuned. Rwyf yn ymwybodol iawn eu bod yn eirioli ar ran Teithwyr a Sipsiwn, ac yn cydnabod eu hanghenion o ran eu hamgylchiadau teithio, ac yn sicr mae hon yn adeg lle byddwn i'n dweud wrth yr Aelod fod angen i ni gydnabod ein cyfrifoldebau. Yn wir, rwy'n ymateb i ymgynghoriad ar hyn - cyfrifoldebau, anghenion a hawliau teithwyr, Sipsiwn a phobl Roma yng Nghymru. A byddwn yn dweud hefyd fod gennym ni ffordd bell i fynd o hyd gyda rhai o'n hawdurdodau lleol er mwyn sicrhau ein bod yn cael safleoedd. Dyna'r pwynt hollbwysig - ein bod yn cael safleoedd ar gyfer Sipsiwn, Teithwyr a'r gymuned Roma. Ac rwy'n edrych ymlaen at gwrdd â'r grŵp trawsbleidiol yn ystod yr wythnosau nesaf i drafod hyn.
English: The Welsh Government provides core funding for the Wales Council for Voluntary Action and county voluntary councils to support volunteers and volunteering groups across Wales. This includes the Volunteering Wales grant that enables volunteering projects to recruit, support, train and place new volunteers.
Welsh: Mae Llywodraeth Cymru yn darparu cyllid craidd ar gyfer Cyngor Gweithredu Gwirfoddol Cymru a'r cynghorau gwirfoddol sirol i gefnogi gwirfoddolwyr a grwpiau gwirfoddoli ledled Cymru. Mae hyn yn cynnwys grant Gwirfoddoli Cymru sy'n galluogi prosiectau gwirfoddoli i recriwtio, cynorthwyo, hyfforddi a lleoli gwirfoddolwyr newydd.
English: The Family Fund has reported a further reduction in Welsh Government funding for 2020-21, despite the high levels of need they're seeing from families raising disabled children. The Wales Council of the Blind has warned that the Welsh Government's move away from the core-funding model to project funding means the sustainability of specifically Welsh umbrella organisations is under immediate threat. Responding to the cash-flat settlement for the housing support grant in the Welsh Government's draft budget - a cut in real terms - Welsh Women's Aid, Cymorth Cymru and Community Housing Cymru warned that services preventing homelessness and supporting independent living had reached a tipping point, and a supported living service provider in north Wales told me the consequences would be increased pressure on the NHS, accident and emergency departments, and blue-light services. But the Welsh Government has ignored these calls and frozen the housing support grant within its final budget. Why is the Welsh Government still pursuing these false economies, which see key early intervention and prevention services, delivered by the voluntary sector, starved of funding, adding millions to the cost pressure on statutory services, rather than learning from this, working with the sector, truly co-productively, to spend that money better, deliver more, and actually save more from the Welsh Government's budget too?
Welsh: Mae Cronfa'r Teulu wedi rhoi gwybod am ostyngiad pellach yn y cyllid y maen nhw'n ei gael gan Lywodraeth Cymru ar gyfer 2020-21, er gwaethaf y lefelau uchel o angen a welant mewn teuluoedd sy'n magu plant anabl. Mae Cyngor Cymru i'r Deillion wedi rhybuddio bod y ffaith fod Llywodraeth Cymru wedi symud i ffwrdd o'r model cyllid craidd o ariannu prosiectau yn golygu bod cynaliadwyedd sefydliadau ambarél yng Nghymru yn wynebu bygythiad uniongyrchol. Yn ei ymateb i'r setliad arian sefydlog ar gyfer y grant cymorth tai yng nghyllideb ddrafft Llywodraeth Cymru - toriad mewn termau real - rhybuddiodd Cymorth i Ferched Cymru, Cymorth Cymru a Cartrefi Cymunedol Cymru fod gwasanaethau sy'n atal digartrefedd ac yn cefnogi byw'n annibynnol wedi cyrraedd pwynt tyngedfennol, a dywedodd darparwr gwasanaeth byw â chymorth yn y gogledd wrthyf mai'r canlyniadau fyddai mwy o bwysau ar y GIG, adrannau damweiniau ac achosion brys, a'r gwasanaethau golau glas. Ond mae Llywodraeth Cymru wedi anwybyddu'r galwadau hyn ac wedi rhewi'r grant cymorth tai o fewn ei chyllideb derfynol. Pam mae Llywodraeth Cymru yn dal i fynd ar ôl yr arbedion ffug hyn, sy'n amddifadu gwasanaethau ymyrraeth gynnar ac atal, a ddarperir gan y sector gwirfoddol, o arian, gan ychwanegu miliynau at y pwysau costau ar wasanaethau statudol, yn hytrach na dysgu o hyn, gweithio gyda'r sector, yn wirioneddol gyd-gynhyrchiol, i wario'r arian hwnnw'n well, cyflawni mwy, ac yn wir, arbed mwy o gyllideb Llywodraeth Cymru hefyd?